Zeals

Zeals er en landsby og et verdslig sogn sørvest i grevskapet Wiltshire i England. Den ligger ved veien A303 mot Wincanton, og tilstøtende til landsbyene Bourton i Dorset og Penselwood i Somerset. Navnet Zeals er avledet fra angelsaksiske sealh i betydningen seljetre. Sognet består også av grendene Long Cross, White Cross, Lower Zeals og Wolverton. I henhold til folketellingen i 2011 bor det 658 innbyggere i landsbyen og sognet.«Wiltshire Community History: Zeals Census Information», Wiltshire Council.

 Historie 
Det er arkeologiske spor av menneskelig aktivitet i Zeals tilbake til neolittisk tid (bondesteinalderen).«Wiltshire Community History: Zeals», Wiltshire Council. 19. september 2005. Grensene til landsbyen er ved den vestlige enden av Salisbury-sletten, og ligger 37 km fra Stonehenge. Det er gravhauger av en type som på engelsk kalles «bowl barrows» (skålgraver) på Mappledine Hill i det sørøstlige hjørnet av sognet. Det er også tidlige forhistoriske aktivitet ved Pen Pits i nord hvor det har vært drevet gruvedrift siden romersk tid etter grønnsandstein«Grønnsand» , Klart vann som ble benyttet som kvernstein for å male korn.Currie, C.R.J.; Dunning, R.W.; Baggs, A.P.; Siraut, M.C. (1999): «Bruton, Horethorne and Norton Ferris Hundreds» i: Victoria County History, A History of the County of Somerset, 7, s. 184–192.

I 1086 nedtegnet Domesday Book at området Zeals besto av to eiendommer: Nedre Zeals (senere herregården Zeals, eller Clevedon) og Høyere Zeals (senere Zeals Aylesbury). Beregningene antyder at det var en befolkning på rundt 40–50 bodde i Nedre Zeals og 85–95 innbyggere ved Høyere Zeals på denne tiden.

 Flyplass 
Nord for landsbyen ligger den nedlagte Zeals flybase, også kjent som HMS Hummingbird og RNAS Zeals. Den ble åpnet i mai 1942, og ble nedlagt i juni 1946. I løpet av denne korte perioden ble den drevet av først det britiske flyvåpen, deretter det amerikanske flyvåpen og til slutt den britiske marinen.

 Referanser 

 Eksterne lenker 

Zeals Airfield, Controltowers.co.uk
Biografi av en marineoffiser basert ved Zeals , BBC

Kategori:Landsbyer i Wiltshire
Kategori:Domesday Book